وقار احمد شاہ

ڈاکٹر وقار احمد شاہ کی پیدائش 06،جولائی 1943ء تا 15 اپریل 2018ء میں محلہ قاضی پورہ شہر بہرائچ میں شہر کے ایک معروف خاندان میں ہوئی تھی۔ آپ کے والد کا نام خواجہ قمرالدین تھا۔

ابتدائی حالات 
ڈاکٹر وقار احمد شاہ کی ابتدائی تعلیم بہرائچ میں ہی ہوئی۔ اور ڈاکٹری کی تعلیم آپ نے کانپور یونیورسٹی سے مکمل کی۔ ابتدائی دنوں میں آپ نے شہر کے ایک پرائمری اسکول میں کچھ دنوں تک تدریس کا کام انجام دیا۔ 1975ء سے 1982ء میڈکل آفیسر کے طور پر کام کیا۔ پھر اپنی ڈاکٹری کی پریکٹس کرنے لگے بعد میں درگاہ کے اسپتال سے منسلک ہو گئے۔ آپ کی کلینک آج بھی شہر کے قلب میں موجود ہے۔ آپ 1976ء سے انڈین میڈکل ایسوسی ایشن بہرائچ شاخ کے ارکان تھے۔ شہر کے مشہور کالج آزاد انٹر کالج کے مینجر رہے۔ ریڈکراس بہرائچ کے سرپرست تھے۔ مہاراج سنگھ انٹر کالج کی انتظامیہ کے ارکان تھے۔ ضلع آئی رلیف کمیٹی کے ارکان رہے۔ اس طرح آپ بہت سی تنظیموں سے آپ وابستہ رہے۔

سیاسی سفر 
ڈاکٹر وقار احمد شاہ ضلع بہرائچ کے ایک عظیم سیاسی رہنما ہے۔ آپ کا سیاسی سفر جنتا دل پارٹی سے شروع ہوتا ہے جب آپ 1989ء میں جنتا دل کی جیل بھرو تحریک میں ایک دن کے لیے جیل بھیجے گئے۔ آ پ نے مسلسل 5بار بہرائچ صدر اسمبلی حلقہ سے انتخاب میں فتح حاصل کی ہے جو ایک ر یکاڑ ہے۔ آپ پہلی بار 1993ءکے اسمبلی الیکشن میں سماجوادی پارٹی کے ٹکٹ بہرائچ صدر اسمبلی سیٹ پر منتخب ہوئے۔ 1993ء میں سماجوادی پارٹی ودھان منڈل دل کے قیم رہے۔ 1993-94ء میں لوک لیکھا سمیتی کے ارکان رہے ۔1996ء میں ہوئے اسمبلی الیکشن میں دوسری بار فتح حاصل کی۔ 1996ءسے 2003ء تک سماجوادی پارٹی ودھان منڈل دل کے مکھ ستیچک رہے۔1997-1998ء میں سوال جواب کمیٹی میں ممبر رہے ۔2002ءمیں ہوئے اسمبلی الیکشن میں سماجوادی پارٹی کے ٹکٹ پر مسلسل 3 مرتبہ بہرائچ صدر اسمبلیسیٹ پر منتخب ہوئے۔2002ء سے 2003ء تک ادھشٹاتا منڈل کے ارکان رہے۔ نومبر 2003ء میں اترپردیش اسمبلی کے نائب صدر منتخب ہوئے  اور اس عہدے پر مئی 2004ء تک فایز رہے۔ مئی 2004 ء سے جولائی 2004ء]] تک اترپردیش اسمبلی کے کارگزار صدر بھی رہے ۔اگست2004ءمیں کبینیٹ وزیر برائے محنت و روزگار بنائے گئے اور مئی2007ء تک اس عہدے پر فایز رہے۔ مئی 2007ءمیں ہوئے اسمبلی الیکشن میں مسلسل 4مرتبہ بہرائچ صدر اسمبلی سیٹ پر منتخب ہوئے َ َ 2007ء سے 2012ءتک سماجوادی پارٹی ودھان منڈل دل کے نائب رہنما رہے۔ 2012ء میں ہوئے اسمبلی الیکشن میں مسلسل 5 مرتبہ بہرائچ صدر اسمبلی سیٹ پر منتخب ہوئے اور ایک بار پھر کابینی وزیر برائے محنت و روزگار بنائے گئے۔ ڈاکٹر وقار احمد شاہ شدید بیمار ہونے کی وجہ سے 2014ء میں آپ کو کابینہ سے ہٹا دیا گیا ۔

ترقیاتی کام 
آپ نے بہرائچ میں کئی ترقیاتی کام کیے خاص طور پر سڑک اور بجلی پانی کے شعبۂ پر کام کیا۔ ضلع استپتال کو جدید سہولیات سے سنوارا۔ بچوں کے لیے ایک الگ وارڑ بنوایا جس سے بیمار بچوں کے علاج میں کافی سہولت ہوئی۔ ضلع خواتین اسپتال میں بھی جدید سہولیات سے مجیزنی کیا۔ ایک میڈیکل کالج کو پاس کرایا جس کا کام ابھی ہونا باقی ہے۔

وفات 
ڈاکٹر وقار احمد شاہ کی وفات 15 اپریل2018ء کو 5 سال کی لمبی علالت کے بعد لکھنؤ کے سِول اسپتال میں شام چھ بجے کے قریب ہوا۔ آپ کی نماز جنازہ 16 اپریل 2018 کو بعد نماز ظہر کو  آزاد انٹر کالج کے میدان میں مسجدغازی سید سالار مسعودؒ کے شاہی امام ارشد القادری کی امامت میں پڑھی گئی اور  تدفین چھڑے شاہ تکیہ میں واقع آبائی قبرستان میں ہوئی۔ آپ کے جنازہ میں شرکت کے لیے سماجوادی پارٹی کے قومی صدر اور سابق وزیر اعلٰی اکھلیش یادو اور سابق وزیر  احمد حسن،راجیندر چودھری،فرید محفوظ قدوائی اور تمام سیاسی لیڈران کے علاوہ بلاتفریق ملت و مذہب ضلع کی عوام نے شرکت کی۔

بیرونی روابط* https://www.bbc.com/hindi/regionalnews/story/2007/04/070417_beni_up.shtml* https://www.patrika.com/lucknow-news/sp-leader-former-minister-doctor-waqar-shah-died-2653622/* http://www.univarta.com/story/States/news/1200674.html

حوالہ جات 

 اترپردیش اسمبلی پروفائل
 اترپردیش اسمبلی ویب سائٹ
 http://uplegisassembly.gov.in/pdfs/mla/286.pdf

1943ء کی پیدائشیں
2018ء کی وفیات
اترپردیش کے ریاستی کابینی وزراء
اراکین اتر پردیش صوبائی اسمبلی
اکیسویں صدی کے بھارتی سیاست دان
بغیر ڈیٹا رو کے خانہ معلومات سانچے استعمال کرنے والے مضامین
بیسویں صدی کے بھارتی سیاست دان
بھارتی مسلم شخصیات
بہرائچ کی شخصیات
سماج وادی پارٹی کے سیاست دان
ضلع بہرائچ
بہرائچ
اپریل 2018ء کی وفیات
جنتا دل